Деница Минчева
Красиви неща

chitanka.info

Огледай деня —

зеления ден, прострял се пред теб и пред мен.

Огледай нощта —

извечната нощ, държаща земята във плен.

Огледай съня —

вълшебния сън, живеещ във твойте очи.

Огледай света —

прекрасния свят, във който живееш и ти.

Сега погледни навътре към теб,

към твойте „защо“ и „дали“,

към твоите „мога“ и „искам“, и „ще“

и само това ми кажи —

сред нощи и дни, сред просторни земи,

сред залези и сред утра,

има ли нещо в света по-красиво

от твоята жива душа?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.